"Dadweynaha sharafte leh waxaan ka codsanaynaa haddii aanu dadweynuhu nala shaqayn hawli socon mayso marka waa inay nala shaqayeen"ayuu yidhi, Cabdiraxmaan Cumar Maxamed, kormeerka guud ee Arrimaha bulshadda ee dawladda hoose oo ka hadlayey dhibaatooyinka ay leeyihiin meelahan xidhmay, waxaanu intaas ku daray " meelahan ay biyuhu maraan ee xidhmay dhibaatooyin badan ayey ku keenaysa dadka, marka koowaad waxay u keenaysa caafimaad daro, ta labaad bilicdii magaaladda iyo quruxdeedii ayey wax u dhimaysaa, ta sadexaad biyihii baa ku xidhmaya markaa waa inay dadku dantoodda gartaan oo ay qashinka ay ku darayaan iska ilaaliyaan"ayuu yidhi.
